193不婚主義 但求開心
組合ERROR成員郭嘉駿(193)近日推出新歌《B出口》,一向很有個人見解的他,滔滔不絕發表戀愛觀念:「我都唔係特別想有婚姻呢個概念,適合嘅自然會一世,唔適合嘅,你結咗婚點都係枷鎖,都會分開或唔開心,咁我愛情觀念係但求開心就得,冇話一定長久,兩個人相處到自然長久。(不婚主義者?)係。」
問193在娛樂圈是否較難結識女生?他說:「都唔係,呢行咁多女藝人,點會難識女仔,只係本身事業已經好忙,有冇時間拍拖?大家步伐係咪一致?或者佢係咪同你一樣咁忙,最難係搵時間相處。」至於擇偶條件,他表示從來沒有規定,最重要是溝通:「最怕女仔煩,去邊要影相畀佢睇,Check我手機,我又唔係坐緊監,做乜要同你每刻交代,兩個人相處時開心,但亦都需要獨處。」